פנגרמה

פנגרמה (מיוונית: Pan Gramma - "כל אות") היא משפט הכולל את כל האותיות באלפבית.

הפנגרמה משמשת להצגת גופנים ולבדיקת ציוד תקשורת, למשל "איך נטוס עם גד כץ, הזקן שמֻחלף בצרפת?" - פנגרמה שמשמשת לבדיקת גופנים.

פנגרמה מושלמת היא פנגרמה שבה כל אות מופיעה בדיוק פעם אחת.

מציאת פנגרמה מושלמת בעלת משמעות הגיונית כמשפט היא מטלה מסובכת. למעשה, הטכניקה למציאת פנגרמה מושלמת היא כמו של מציאת אנגרמה לביטוי ארוך, כשהפעם הביטוי שצריך למצוא לו אנגרמה הוא קבוצת כל האותיות באלפבית המיועד (לדוגמה, בעברית: אבגדהוזחטיכלמנסעפצקרשת).

דוגמאות לפנגרמה בעברית
בתנ"ך
בתנ"ך ישנם 26 פסוקים שמכילים את כל ה־א״ב. בפירוט: בתורה שני פסוקים,  בנביאים 15 פסוקים, ובכתובים ישנם תשעה פסוקים. להלן שני פסוקי התורה:
  ()
  ()

ישנו רק פסוק אחד בתנ"ך הכולל את כל האותיות, כולל חמש האותיות הסופיות בספר צפניה:
  ().

דוגמאות לפנגרמה מושלמת (ללא חשיבות לסופיות)
 איך בלש תפס גמד רוצח עז קטנה?
 הס לך שפן אחד! וטעמת גזר בקיץ?
 שפן אכל קצת גזר בטעם חסה, ודי.
 השפן טעם ביס ואכל קצת גזר חד.
 קזחסטן ארץ מעלפת, גדושה בכי.
 החזיר שמצא כספות בלע דג קטן.
 כפיל שקט נסע בגדה, צרח ואז מת.
 צפע חזק נשך דג מת באוסטרליה.
 איש עם זקן טס לצרפת ודג בחכה.
 פגז מחק את העצל שבכורדיסטן.
 חלזון גֹרש כי התעסק בצדף טמא.
 עצבת-חטא סרק, יזום כנגד פשלה.
 לביא טרף גמד זקן שחסך הצעות.
 גנב שהעז אכל חינם צדף קר וטס.
 זקן, אך גס-רוח בדם, יעץ להתפשט.
 חסכן קל דעת בארץ פשוט הגזים.
 הזר שטיגן תפוד בכלא צעק חמס.
 אין חזך רופס למעט קצת גב השד.
 פריחת נטע שסק בצד אגוז המלך.
 הפרד בעט קצת סחוג לאשכנזים.
 עוגיפלצת אכן סחט שקד מזברה.
כצפרדע בגיא מנסה לחזות שקט.

דוגמאות לפנגרמה מושלמת (כולל האותיות הסופיות)
משפטי תרגול כתיבה עתיקים, במשקל שמונה תנועות לצלע, מחולקות שתיים שתיים:
 הָקֵץ - עָצֵל - דַּיָּךְ - מִנּוּם / גָּרֵשׁ - כָּזָב - פֶּן תֹּ-סֶף חֵטְא
אַתָּה - גֹחִי - צוּר מִ-בֶּטֶן / כָּל זֹ-עֵם סַף - קָדְשָׁךְ - נַפֵּץ
אֶצְלָךְ - חֵפֶץ - גָּזַר - הַשֵּׁם / טוֹב מִ-כֶּסֶף - קִנְיַן - דַּעַת
אחר:
 איך נטוס עם גד כץ, הזקן שמֻחלף בצרפת?
 איך טס גד הזקן, עם כץ מפצ״ר, לשתף בנוח. 
 עטלף אבק נס דרך מזגן שהתפוצץ כי חם.
 כהרף־עין נשבט לךָ גוץ צְמֵא־דם. תְּפֹס חָזָק!
 מנעולן הפך כף חצץ שגזר קט איבד סתם.
 מחבל קנטרן שזעף פצץ אגד וכך הסתים.
 סכנה! זאב גוי עצל קפץ דרך מטף שתן חם.
 צף עץ, כה זך ושקט נד, פן אגבס למחרתים.
 הזריחות, צפנן מוכר. מסף דתם אגע לקץ טוב.
 דַּאֲגָן זֶה יִשְׁפֹּט בְּקֶצֶף: נְסַעְתֶּם מִחוּץ לַכְּרַךְ!
 טִיל מְפוֹצֵץ כָּךְ אָסָם: הֶדֶף חָזָק, עָשָׁן. נִתְגַּבֵּר!
 כָּךְ הַגֵּב, לַמְדָן זָעֵף: אִם צָץ תִּינוֹק, חַפֵּשׂ סֶרֶט!
 קַמְצָן אָץ עִם כַּף, מָצָא פְּרוּטַת בְּדִיל, שֶׁגְּנָזָהּ.
 אִם תַּן קוּנְדָּסִי צָץ כָּךְ, מֵעֵז לְחַפֵּשׂ טֶרֶף, הַגֵּב!
 אֵיךְ פָּרַץ גָּנַב לַמִּטָּה, צַד שָׁם חָתָן, וְזָעַק "כֶּסֶף!"
 כָּךְ הַגּוֹאֵל נָתַן שָׁם רֵצֵפְּט: חֲסִיד זֹעֵף מְקַבֵּץ
 קָפַץ, צָרַח "כֵּן!", אַף סָנַט: "תַּגְמוּלְךָ --- עִזִּים בַּשָּׂדֶה!"
 אַתָּה צָרִיךְ גַּמָּד זָקֵן לִשְׁטוֹף פֶּחָם־עֵץ בַּכֶּנֶס?

פנגרמות בשפות אחרות
 אנגלית
The quick brown fox jumps over the lazy dog
The five boxing wizards jump quickly
Jackdaws love my big sphinx of quartz
 צרפתית
Portez ce vieux whisky au juge blond qui fume
 גרמנית
Zwölf große Boxkämpfer jagen Viktor quer über den Sylter Deich
Falsches Üben von Xylophonmusik quält jeden größeren Zwerg
Fix, Schwyz!“ quäkt Jürgen blöd vom Paß„
 פולנית
Pchnąć w tę łódź jeża lub ośm skrzyń fig
Pójdźże, kiń tę chmurność w głąb flaszy
 רוסית
Любя, съешь щипцы, — вздохнёт мэр, — кайф жгуч
Шеф взъярён тчк щипцы с эхом гудбай Жюль
Широкая электрификация южных губерний даст мощный толчок подъёму сельского хозяйства

!He, Miĥĉj', ĵaŭdgrafbluzpec' vektŝanĝos
Gajecvoĉa fuŝmuĝaĵo de knabĥoro haltpaŭzis

ראו גם
 אנגרמה
 פלינדרום
 אקרוסטיכון
 אמביגרמה
 ביטוי משוכל
 שיכול עיצורים

קישורים חיצוניים

 יובל רויכמן, חידות וחידודים לחנוכה מבית מדרשו של בעל "תרומת הדשן", דף שבועי של אוניברסיטת בר-אילן, גיליון 1249, פרשת מקץ תשע"ח.
כלי עזר ליצירת פנגרמה
מונה אותיות לפי סוג
מונה מילים ותווים

הערות שוליים

קטגוריה:כתיבה
קטגוריה:שעשועי לשון